Diari Oficial de la Generalitat Valenciana


Sumari del DOGV 3537, del 07-07-1999 (1999/6533)

RESOLUCIÓ de 7 de juliol de 1999, de la directora de l'Organisme Públic Valencià d'Investigació (OPVI), per la qual es convoquen catorze beques de perfeccionament de llicenciats, arquitectes i enginyers.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6533


Data del document
:   07-07-1999

Organisme emissor
:   Organisme Públic Valencià d'Investigació (OPVI)

Tipus de document
:   Resolució

Correcció d'errades

 Descriptors 

:   * ajuda pública
    * assignació per estudis
    * professió de l'urbanisme
    * enginyer
    * suport econòmic

RESOLUCIÓ de 7 de juliol de 1999, de la directora de l'Organisme Públic Valencià d'Investigació (OPVI), per la qual es convoquen catorze beques de perfeccionament de llicenciats, arquitectes i enginyers. [1999/X6533]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana, crea en l'article 15 l'Organisme Públic Valencià d'Investigació (OPVI).
  
El Decret 307/1997, de 24 de desembre, del Govern Valencià, aprova el Reglament d'Organització, Funcionament i Personal de l'Organisme Públic Valencià d'Investigació (OPVI).
  
De conformitat amb els Acords del Consell rector de l'Organisme Públic valencià d'Investigació (OPVI) en la seua reunió de l'1 d'abril de 1998 i d'acord amb el que estableix l'article 4.1 del Decret 198/1992, de 6 de juliol, del Govern Valenciana, pel qual es regula la concessió de beques, i en l'article 8. h) del citat Decret 307/1997, de 24 de desembre, resolc:
  
Primer
  
Convocar catorze beques de perfeccionament de titulats superiors, llicenciats, arquitectes i enginyers.
  
Segon
  
Les beques seran finançades a càrrec de la línia pressupostària 402/000/1999 dels pressupostos de l'OPVI, per a 1999, per un import màxim de 6.000.000 PTA (36786.02 euros), corresponents a les mensualitats de l'any 1999. Quant a les mensualitats de l'any 2000, les beques seran sufragades a càrrec dels pressupostos de l'OPVI del 2000, al límit de les consignacions aprovades per al mencionat exercici. Estes mensualitats estaran condicionades a l'existència en els pressupostos del 2000 de crèdit adequat i suficient per a això.
  
Tercer
  
Les bases de les beques d'esta convocatòria són les contingudes en l'annex d'esta resolució.
  
Quart
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i articles 10, 14 i 46 de la Llei Reguladora de la Jurisdicció Contenciosa Administrativa, contra aquesta resolució que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haurà d'interposar davant la directora del Organisme Públic Valencià d'Investigació en el termini d'un mes a comptar des de l'endemà de la publicació.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 7 de juliol de 1999.- La directora de l'Organisme Públic Valencià d'Investigació: Carmen Martorell Pallás.
  
Annex I
  
Bases de la convocatòria
  
1. Objectiu de les beques
  
L'objecte de les beques de perfeccionament de llicenciats, arquitectes i enginyers, és l'especialització metodològica en tècniques concretes mitjançant la seua participació en treballs d'investigació en l'OPVI, segons les àrees temàtiques que es reflecteixen en l'annex II.
  
2. Requisits
  
Per a optar a estes beques serà necessari:
  
- Ser ciutadà de la Unió Europea resident a la Comunitat Valenciana.
  
- Estar en possessió del títol de llicenciat, arquitecte superior o enginyer superior.
  
Estos requisits hauran d'acreditar-se documentalment.
  
3. Sol·licituds i documentació
  
Les sol·licituds dirigides a la directora de l'OPVI es presentaran en el Registre del OPVI, carrer de Salamanca, 68-1r (46449 València), o per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
En la sol·licituds s'adjuntarà la documentació següent:
  
- Certificat acadèmic complet de les matèries cursades on figuraran les qualificacions obtingudes i dates en què es van obtindre.
  
- Currículum on s'acrediten documentalment altres mèrits.
  
4. Termini de presentació de sol·licituds
  
El termini de presentació de sol·licituds serà de 15 dies hàbils comptats a partir del dia següent a l'entrada en vigor de la present resolució. Quan l'últim dia del termini siga inhàbil, dissabte o els dies 24 i 31 de desembre, s'entendrà prorrogat al primer dia hàbil següent.
  
5. Composició de la comissió avaluadora i sistema de selecció
  
La Comissió que avaluarà els mèrits dels aspirants i que elevarà les corresponents propostes a la directora de l'OPVI, estarà formada pels següents membres:
  
- President: el cap del Servei de Gestió de la Investigació de l'OPVI.
  
- Secretari: el cap de Negociat de Programes d'Investigació de l'OPVI.
  
- Tres vocals designats per la directora de l'OPVI.
  
La comissió es reunirà per a la selecció de candidats, alçarà acta de la reunió i farà una proposta raonada a la directora de l'OPVI, dins dels 30 dies següents a la finalització del termini de presentació de sol·licituds.
  
6. Criteris d'avaluació
  
La comissió valorarà, per a la selecció dels candidats, els següents aspectes:
  
- Qualificacions obtingudes en la llicenciatura; atorgant fins a un màxim de tres punts.
  
- Coneixement d'idiomes relacionats amb la literatura científica del tema objecte de la beca, valorat per certificat acadèmic o per estada en països on la dita llengua siga idioma oficial; atorgant fins a un màxim de dos punts.
  
- Experiència prèvia i cursos d'especialització relacionats amb el tema de la beca, atorgant fins a un màxim de tres punts.
  
- Altres mèrits acadèmics, científics o d'investigació; atorgant fins a un màxim de dos punts.
  
Per a la millor avaluació d'aquest apartat, així com el de coneixement de l'idioma, la comissió avaluadora podrà convocar aquells candidats que considere oportú per a realitzar una entrevista personal.
  
7. Resolució
  
La concessió de les beques es realitzarà per resolució de la directora de l'OPVI. La resolució d'adjudicació es publicarà en el Diari Oficial de la Generalitat Valenciana, i s'entendran denegades les sol·licituds que no figuren en la relació.
  
La motivació de la resolució que s'adopte quedarà acreditada en l'expedient.
  
La resolució es dictarà en el termini màxim de tres mesos des de la finalització del termini de presentació de sol·licituds. En el cas de no dictar-se la resolució en aquest termini, s'entendran desestimades les sol·licituds.
  
8. Dotació de les beques
  
La dotació mensual de les beques serà inicialment de 140.000 PTA, les beques inclouran una assegurança combinada d'accidents individuals, intervenció quirúrgica i hospitalització.
  
9. Duració de les beques
  
Les beques es concediran per un any (dotze mensualitats). Estes beques no seran prorrogables. L'inici de la beca serà en la data que s'indique en la resolució de concessió.
  
10. Substitucions
  
Les renúncies o les baixes que es produïsquen entre els becaris de nova concessió dins dels tres primers mesos de l'any, podran ser cobertes amb l'adjudicació de les vacants, pels suplents que figuraran en la resolució de concessió, per l'ordre establit en la mateixa.
  
11. Caràcter de les beques
  
Estes beques no establixen cap relació laboral entre la persona beneficiària i l'OPVI, ni implica per part de l'OPVI, cap compromís d'incorporació de les persones beneficiàries a la plantilla de personal pròpia.
  
12. Incompatibilitat de la beca
  
El beneficiària d'estes beques és incompatible amb qualsevol altra retribució o ajuda.
  
13. Obligacions dels becaris i acceptació de la beca
  
L'acceptació de la beca, en les condicions de la convocatòria, suposarà les següents obligacions:
  
a) Incorporar-se a l'Organisme i dedicar-se exclusivament i eficaçment a fi de la beca, entenent-se que si no s'incorpora en la data establida en la resolució d'adjudicació de la beca, es considerarà que renuncia a la beca.
  
b) Realitzar les funcions que li assigne l'investigador responsable de la direcció de la beca amb el propòsit d'aconseguir l'objectiu establit. Estes funcions hauran de realitzar-se al llarg de l'horari de treball en l'OPVI.
  
c) Subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
d) Guardar confidència suficient sobre qualsevol informació nova, de procedència dels resultats obtinguts durant el desenrotllament de la beca, resultats que pertanyen per dret a l'OPVI.
  
e) No publicar cap article, ni remetre cap comunicació a qualsevol entitat o organisme sobre matèries relacionades amb el tema de la beca, sense prèvia autorització de l'investigador responsable de la direcció d'aquest, o si fóra necessari, fent constar formalment el patrocini de l'OPVI.
  
Annex II
  
ORGANISME PÚBLIC VALENCIÀ D'INVESTIGACIÓ
  
BEQUES DE PERFECCIONAMENT PER A LLICENCIATS, ARQUITECTES I ENGINYERS PER A 1999 IDENTIFICACIÓ: Àrea temàtica:
  
Art Rupestre
  
Biologia Cel·lular
  
Empresa Familiar
  
Etnologia
  
Infraestructura del Transport i Material Mòbil
  
Medicina Tropical
  
Tecnologia de l'Aigua
  
DADES PERSONALS:
  
Nom i cognoms: NIF:
  
Adreça: CP:
  
Localidad: Teléfono:
  
Província:
  
Lloc de naixement: Data de naixement:
  
Província de naixement:
  
País de naixement: País de residència:
  
RESUM DE L'EXPEDIENT ACADÈMIC:
  
Títol: Data del títol:
  
Universitat:
  
Nombre assignatures: Matr. Honor Excel·lents Notables Aprovats Nota mitjana
  
ACREDITACIÓ:
  
Ser ciutadà de la Unió Europea resident a la Comunitat Valenciana
  
Estar en possessió del títol de llicenciat, arquitecte o enginyer superior
  
ALTRA DOCUMENTACIÓ:
  
Còpia del DNI
  
Certificat acadèmic complet de les matèries cursades on figuren las qualificacions i dates en què s'obtingueren
  
Currículum on s'acrediten documentalment altres mèrits
  
Firma del sol·licitant